CELEX: 32020R1737
Language: hr
Date: 2020-07-14 00:00:00
Title: Delegirana uredba Komisije (EU) 2020/1737 оd 14. srpnja 2020. o izmjeni Uredbe (EZ) br. 273/2004 Europskog parlamenta i Vijeća i Uredbe Vijeća (EZ) br. 111/2005 u pogledu uvrštenja određenih prekursora za droge na popis predviđenih tvari (Tekst značajan za EGP)

23.11.2020   
               
               
                  HR
               
               
                  Službeni list Europske unije
               
               
                  L 392/1
               
            
         DELEGIRANA UREDBA KOMISIJE (EU) 2020/1737
         оd 14. srpnja 2020.
         o izmjeni Uredbe (EZ) br. 273/2004 Europskog parlamenta i Vijeća i Uredbe Vijeća (EZ) br. 111/2005 u pogledu uvrštenja određenih prekursora za droge na popis predviđenih tvari
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 273/2004 Europskog parlamenta i Vijeća od 11. veljače 2004. o prekursorima za droge (1), a posebno njezin članak 15.,
         uzimajući u obzir Uredbu Vijeća (EZ) br. 111/2005 od 22. prosinca 2004. o utvrđivanju pravila za nadzor trgovine prekursorima za droge između Unije i trećih zemalja (2), a posebno njezin članak 30.a,
         budući da:
         
                     (1)
                  
                  
                     Prilog I. Uredbi (EZ) br. 273/2004 i Prilog Uredbi (EZ) br. 111/2005 svaki zasebno sadržavaju popis predviđenih tvari koje podliježu nizu usklađenih mjera kontrole i nadzora predviđenih tim uredbama.
                  
               
                     (2)
                  
                  
                     Odlukama 62/10, 62/11 i 62/12 Komisije za opojne droge Ujedinjenih naroda (CND), donesenima na 62. sjednici 19. ožujka 2019., tri tvari, metil 3-(1,3-benzodioksol-5-il)-2-metiloksiran-2-karboksilat (PMK metil glicidat), 3-(1,3-benzodioksol-5-il)-2-metiloksiran-2-karboksilna kiselina (PMK glicidna kiselina) i alfa-fenilacetoacetamid (APAA) uvrštene su u tablicu I. Konvencije Ujedinjenih naroda protiv nezakonite trgovine opojnim drogama i psihotropnim tvarima od 19. prosinca 1988. (3) („Konvencija UN-a iz 1988.”). Usto, odlukom 63/1 CND-a, donesenom na 63. sjednici 4. ožujka 2020., tvar metil alfa-fenilacetoacetat (MAPA) dodana je u tablicu I. Konvencije UN-a iz 1988.
                  
               
                     (3)
                  
                  
                     Jedna od svrha uredaba (EZ) br. 273/2004 i (EZ) br. 111/2005 je u Uniji provesti članak 12. Konvencije UN-a iz 1988. Stoga bi PMK metil glicidat, PMK glicidnu kiselinu, APAA i MAPA trebalo uvrstiti u Prilog I. Uredbi (EZ) br. 273/2004 i Prilog Uredbi (EZ) br. 111/2005.
                  
               
                     (4)
                  
                  
                     Predviđene tvari navedene u Prilogu I. Uredbi (EZ) br. 273/2004 i u Prilogu Uredbi (EZ) br. 111/2005 podijeljene su u kategorije na koje se primjenjuju različite mjere s obzirom na odnos razine opasnosti koju predstavlja određena tvar i opterećenja za zakonitu trgovinu. Najstrože mjere kontrole i nadzora primjenjuju se na tvari kategorije 1. Primjerice, tvari kategorije 1. moraju se pohranjivati u zaštićenim prostorijama i svaki gospodarski subjekt koji rukuje takvim tvarima mora imati dozvolu.
                  
               
                     (5)
                  
                  
                     PMK metil glicidat i PMK glicidna kiselina izravni su prekursori 3,4-metilenedioksimetamfetamina (MDMA), poznatog i kao „ecstasy”. APAA i MAPA izravni su prekursori amfetamina. Drugim riječima, te je tvari jednostavno preraditi u MDMA ili amfetamine.
                  
               
                     (6)
                  
                  
                     Pogrešna upotreba i zlouporaba MDMA-a i amfetamina uzrokuju ozbiljne socijalne i javnozdravstvene probleme u nekim regijama EU-a. Usto, skupine organiziranog kriminala u Uniji proizvode velike količine MDMA-a i amfetamina. Velike količine MDMA-a i amfetamina također se izvoze u treće zemlje.
                  
               
                     (7)
                  
                  
                     Ne postoji zakonita proizvodnja ili uporaba PMK glicidne kiseline, PMK glicidata, APAA-e i MAPA-e niti zakonita trgovina njima u Uniji. Uvrštavanje tih tvari u kategoriju 1. u Prilogu I. Uredbi (EZ) br. 273/2004 i Prilogu Uredbi (EZ) br. 111/2005 stoga ne bi dovelo do dodatnog administrativnog opterećenja za gospodarske subjekte i nadležna tijela u Uniji.
                  
               
                     (8)
                  
                  
                     S obzirom na socijalnu i javnozdravstvenu prijetnju koju PMK metil glicidat, PMK glicidna kiselina, APAA i MAPA predstavljaju za Uniju i s obzirom na to da njihovo uvrštavanje na popise predviđenih tvari neće utjecati na njihovu zakonitu proizvodnju i uporabu te zakonitu trgovinu njima u Uniji, te bi tvari trebalo uvrstiti u kategoriju 1. u Prilogu I. Uredbi (EZ) br. 273/2004 i Prilogu Uredbi (EZ) br. 111/2005.
                  
               
                     (9)
                  
                  
                     Metil 2-metil-3-feniloksiran-2-karboksilat (BMK metil glicidat) i 2-metil-3-feniloksiran-2-karboksilna kiselina (BMK glicidna kiselina) usto su izravni prekursori amfetamina i tvari koje se često upotrebljavaju za nedopuštenu proizvodnju amfetamina. Stoga bi te tvari trebalo uvrstiti u Prilog I. Uredbi (EZ) br. 273/2004 i Prilog Uredbi (EZ) br. 111/2005.
                  
               
                     (10)
                  
                  
                     Ne postoji značajna zakonita proizvodnja ili uporaba BMK metil glicidata i BMK glicidne kiseline niti zakonita trgovina njima u Uniji. Uvrštavanje tih tvari u kategoriju 1. u Prilogu I. Uredbi (EZ) br. 273/2004 i Prilogu Uredbi (EZ) br. 111/2005 ne bi dovelo do značajnog dodatnog administrativnog opterećenja za gospodarske subjekte i nadležna tijela u Uniji.
                  
               
                     (11)
                  
                  
                     S obzirom na socijalnu i javnozdravstvenu prijetnju koju BMK metil glicidat i BMK glicidna kiselina predstavljaju za Uniju i s obzirom na to da će njihovo uvrštavanje na popise predviđenih tvari samo neznatno utjecati na njihovu zakonitu proizvodnju i uporabu te zakonitu trgovinu njima u Uniji, te bi tvari trebalo uvrstiti u kategoriju 1. u Prilogu I. Uredbi (EZ) br. 273/2004 i Prilogu Uredbi (EZ) br. 111/2005.
                  
               
                     (12)
                  
                  
                     Crveni fosfor često se preusmjerava iz trgovine na unutarnjem tržištu i upotrebljava za nedopuštenu proizvodnju metamfetamina u Uniji. Upotrebljava se kao katalizator za kemijsku konverziju efedrina ili pseudoefedrina, koji su već uvršteni u kategoriju 1. u Prilogu I. Uredbi (EZ) br. 273/2004 i Prilogu Uredbi (EZ) br. 111/2005, u metamfetamin. Stoga bi i crveni fosfor trebalo uvrstiti u Prilog I. Uredbi (EZ) br. 273/2004.
                  
               
                     (13)
                  
                  
                     Metamfetamin je droga koja izaziva snažnu ovisnost i uzrokuje ozbiljne socijalne i javnozdravstvene probleme u nekim regijama EU-a.
                  
               
                     (14)
                  
                  
                     Međutim, crveni fosfor se upotrebljava za važne i raznolike zakonite svrhe, primjerice u proizvodnji usporivača gorenja za plastiku, pirotehnike i tarila za šibice i baklje.
                  
               
                     (15)
                  
                  
                     Kako bi se postigla razmjerna ravnoteža između socijalne i javnozdravstvene prijetnje koju predstavlja crveni fosfor u Uniji i opterećenja koje predstavlja za zakonitu trgovinu te tvari na unutarnjem tržištu, crveni fosfor trebalo bi uvrstiti u potkategoriju 2.A u Prilogu I. Uredbi (EZ) br. 273/2004.
                  
               
                     (16)
                  
                  
                     Iako trenutačno nije poznato preusmjerava li se crveni fosfor i iz trgovine između EU-a i trećih zemalja, vrlo je vjerojatno da će se za nedopuštenu proizvodnju droga ta tvar pokušati nabavljati preusmjeravanjem iz trgovine izvan Unije kad se uvedu mjere kontrole trgovine unutar EU-a u kontekstu Uredbe (EZ) br. 273/2004. Stoga crveni fosfor predstavlja visok rizik od zlouporabe s obzirom na trgovinu između Unije i trećih zemalja te bi ga trebalo uvrstiti u kategoriju 2. u Prilogu Uredbi (EZ) br. 111/2005. Time se osigurava i daljnja usporednost tvari obuhvaćenih Uredbom (EZ) br. 273/2004 i Uredbom (EZ) br. 111/2005 te se pojednostavnjuje provedba tih uredaba za gospodarske subjekte i nadležna tijela.
                  
               
                     (17)
                  
                  
                     U Prilogu II. Uredbi (EZ) br. 273/2004 utvrđene su granične količine za transakcije koje uključuju određene tvari u razdoblju od jedne godine. Svrha je tog priloga izbjeći neopravdano ometanje zakonite trgovine tim tvarima u slučajevima kada je moguće smanjiti ili ukloniti rizik od preusmjeravanja u nezakonite kanale primjenom ograničenja trgovine samo na količine veće od određene granične količine. Na temelju dostupnih dokaza i savjetovanja s nadležnim tijelima država članica ta bi granična količina za crveni fosfor trebala biti 0,1 kg.
                  
               
                     (18)
                  
                  
                     U tom je kontekstu primjereno ažurirati i oznake kombinirane nomenklature (oznake KN) u uredbama (EZ) br. 273/2004 i (EZ) br. 111/2005 na temelju najnovije verzije kombinirane nomenklature donesene Provedbenom uredbom Komisije (EU) 2019/1776 (4) i primjenjive od 1. siječnja 2020. kako bi se osiguralo ispravno razvrstavanje predviđenih tvari.
                  
               
                     (19)
                  
                  
                     Budući da nadležna tijela država članica za tvar alfa-fenilacetoacetonitril obično koriste naziv APAAN, tu bi pokratu trebalo dodati u Prilog I. Uredbi (EZ) br. 273/2004 i Prilog Uredbi (EZ) br. 111/2005.
                  
               
                     (20)
                  
                  
                     Stoga bi uredbe (EZ) br. 273/2004 i (EZ) br. 111/2005 trebalo na odgovarajući način izmijeniti.
                  
               
                     (21)
                  
                  
                     Budući da u Uniji postoji znatna zakonita proizvodnja i uporaba crvenog fosfora te trgovina njime, gospodarskim subjektima i nadležnim tijelima trebalo bi pružiti dovoljno vremena za prilagodbu novim izmjenama za tu tvar uvedenima ovom Uredbom.
                  
               
                     (22)
                  
                  
                     Uredbom (EZ) br. 273/2004 i Uredbom (EZ) br. 111/2005 zajednički se primjenjuju određene odredbe Konvencije UN-a iz 1988. Imajući u vidu blisku stvarnu povezanost tih dviju uredaba, opravdano je donošenje izmjena jedinstvenim delegiranim aktom,
                  
               DONIJELA JE OVU UREDBU:
         
            Članak 1.
            Izmjene Uredbe (EZ) br. 273/2004
            Prilozi I. i II. Uredbi (EZ) br. 273/2004 mijenjaju se u skladu s Prilogom I. ovoj Uredbi.
         
         
            Članak 2.
            Izmjene Uredbe (EZ) br. 111/2005
            Prilog Uredbi (EZ) br. 111/2005 izmjenjuje se u skladu s Prilogom II. ovoj Uredbi.
         
         
            Članak 3.
            Stupanje na snagu i primjena
            Ova Uredba stupa na snagu dvadesetog dana od dana objave u Službenom listu Europske unije.
            Točka 1. podtočka (b) i točka 2. Priloga I. te točka 2. podtočka (b) Priloga II. primjenjuju se od 13. siječnja 2021.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 14. srpnja 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 47, 18.2.2004., str. 1.
         
         
            (2)  SL L 22, 26.1.2005., str. 1.
         
         
            (3)  SL L 326, 24.11.1990., str. 57.
         
         
            (4)  Provedbena uredba Komisije (EU) 2019/1776 оd 9. listopada 2019. o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi (SL L 280, 31.10.2019., str. 1.).
      
      
         
            PRILOG I.
            Prilozi I. i II. Uredbi (EZ) br. 273/2004 mijenjaju se kako slijedi:
            
                        (1)
                     
                     
                        Prilog I. mijenja se kako slijedi:
                        
                                    (a)
                                 
                                 
                                    tablica „KATEGORIJA 1.” mijenja se kako slijedi:
                                    
                                                i.
                                             
                                             
                                                unos za alfa-fenilacetoacetonitril zamjenjuje se sljedećim:
                                                
                                                            
                                                               Tvar
                                                            
                                                         
                                                         
                                                            
                                                               Naziv KN (ako je drukčiji)
                                                            
                                                         
                                                         
                                                            
                                                               Oznaka KN
                                                            
                                                         
                                                         
                                                            
                                                               CAS broj
                                                            
                                                         
                                                      
                                                            „Alfa-fenilacetoacetonitril (APAAN)
                                                         
                                                         
                                                             
                                                         
                                                         
                                                            2926 40 00 
                                                         
                                                         
                                                            4468-48-8”;
                                                         
                                                      
                                          
                                                ii.
                                             
                                             
                                                u unosu za (1R,2S)-(-)-kloroefedrin, oznaka KN „2939 99 00” zamjenjuje se oznakom „2939 79 90”;
                                             
                                          
                                                iii.
                                             
                                             
                                                u unosu za (1S,2R)-(+)-kloroefedrin, oznaka KN „2939 99 00” zamjenjuje se oznakom „2939 79 90”;
                                             
                                          
                                                iv.
                                             
                                             
                                                u unosu za (1S,2S)-(+)-kloropseudoefedrin, oznaka KN „2939 99 00” zamjenjuje se oznakom „2939 79 90”;
                                             
                                          
                                                v.
                                             
                                             
                                                u unosu za (1R,2R)-(-)-kloropseudoefedrin, oznaka KN „2939 99 00” zamjenjuje se oznakom „2939 79 90”;
                                             
                                          
                                                vi.
                                             
                                             
                                                umeću se sljedeći unosi u popis tvari na odgovarajuće mjesto prema redoslijedu njihovih oznaka KN:
                                                
                                                            
                                                               Tvar
                                                            
                                                         
                                                         
                                                            
                                                               Naziv KN (ako je drukčiji)
                                                            
                                                         
                                                         
                                                            
                                                               Oznaka KN
                                                            
                                                         
                                                         
                                                            
                                                               CAS broj
                                                            
                                                         
                                                      
                                                            „Metil 3-(1,3-benzodioksol-5-il)-2-metiloksiran-2-karboksilat (PMK metil glicidat)
                                                         
                                                         
                                                             
                                                         
                                                         
                                                            2932 99 00 
                                                         
                                                         
                                                            13605-48-6
                                                         
                                                      
                                                            3-(1,3-benzodioksol-5-il)-2-metiloksiran-2-karboksilna kiselina (PMK glicidna kiselina)
                                                         
                                                         
                                                             
                                                         
                                                         
                                                            2932 99 00 
                                                         
                                                         
                                                            2167189-50-4
                                                         
                                                      
                                                            
                                                               Alfa-fenilacetoacetamid (APAA)
                                                         
                                                         
                                                             
                                                         
                                                         
                                                            2924 29 70 
                                                         
                                                         
                                                            4433-77-6
                                                         
                                                      
                                                            Metil 2-metil-3-feniloksiran-2-karboksilat
                                                            (BMK metil glicidat)
                                                         
                                                         
                                                             
                                                         
                                                         
                                                            2918 99 90 
                                                         
                                                         
                                                            80532-66-7
                                                         
                                                      
                                                            2-metil-3-feniloksiran-2-karboksilna kiselina
                                                            (BMK glicidna kiselina)
                                                         
                                                         
                                                             
                                                         
                                                         
                                                            2918 99 90 
                                                         
                                                         
                                                            25547-51-7
                                                         
                                                      
                                                            Metil alfa-fenilacetoacetat (MAPA)
                                                         
                                                         
                                                             
                                                         
                                                         
                                                            2918 30 00 
                                                         
                                                         
                                                            16648-44-5”;
                                                         
                                                      
                                          
                              
                                    (b)
                                 
                                 
                                    u tablicu „POTKATEGORIJA 2.A” umeće se sljedeći unos na odgovarajuće mjesto prema redoslijedu oznake KN:
                                    
                                                
                                                   Tvar
                                                
                                             
                                             
                                                
                                                   Naziv KN (ako je drukčiji)
                                                
                                             
                                             
                                                
                                                   Oznaka KN
                                                
                                             
                                             
                                                
                                                   CAS broj
                                                
                                             
                                          
                                                „crveni fosfor
                                             
                                             
                                                 
                                             
                                             
                                                2804 70 00 
                                             
                                             
                                                7723-14-0”;
                                             
                                          
                              
                                    (c)
                                 
                                 
                                    u unosu za tvar antranilna kiselina u tablici „POTKATEGORIJA 2.B” oznaka KN „2922 43 00” zamjenjuje se oznakom „ex 2922 43 00”;
                                 
                              
                                    (d)
                                 
                                 
                                    u unosu za tvar sumporna kiselina u tablici „KATEGORIJA 3.” oznaka KN „2807 00 10” zamjenjuje se oznakom „2807 00 00”;
                                 
                              
                  
                        (2)
                     
                     
                        u tablici u Prilogu II. dodaje se sljedeći unos:
                        
                                    
                                       Tvar
                                    
                                 
                                 
                                    
                                       Granična količina
                                    
                                 
                              
                                    „Crveni fosfor
                                 
                                 
                                    0,1 kg”.
                                 
                              
                  
      
      
         
            PRILOG II.
            Prilog Uredbi (EZ) br. 111/2005 mijenja se kako slijedi:
            
                        (1)
                     
                     
                        tablica „Kategorija 1” mijenja se kako slijedi:
                        
                                    (a)
                                 
                                 
                                    unos za alfa-fenilacetoacetonitril zamjenjuje se sljedećim:
                                    
                                                
                                                   Tvar
                                                
                                             
                                             
                                                
                                                   Opis KN (ako je različit)
                                                
                                             
                                             
                                                
                                                   Oznaka KN
                                                
                                             
                                             
                                                
                                                   Broj CAS
                                                
                                             
                                          
                                                „Alfa-fenilacetoacetonitril (APAAN)
                                             
                                             
                                                 
                                             
                                             
                                                2926 40 00 
                                             
                                             
                                                4468-48-8”;
                                             
                                          
                              
                                    (b)
                                 
                                 
                                    u unosu za (1R,2S)-(-)-kloroefedrin, oznaka KN „2939 99 00” zamjenjuje se oznakom „2939 79 90”;
                                 
                              
                                    (c)
                                 
                                 
                                    u unosu za (1S,2R)-(+)-kloroefedrin, oznaka KN „2939 99 00” zamjenjuje se oznakom „2939 79 90”;
                                 
                              
                                    (d)
                                 
                                 
                                    u unosu za (1S,2S)-(+)-kloropseudoefedrin, oznaka KN „2939 99 00” zamjenjuje se oznakom „2939 79 90”;
                                 
                              
                                    (e)
                                 
                                 
                                    u unosu za (1R,2R)-(-)-kloropseudoefedrin, oznaka KN „2939 99 00” zamjenjuje se oznakom „2939 79 90”;
                                 
                              
                                    (f)
                                 
                                 
                                    umeću se sljedeći unosi u popis tvari na odgovarajuće mjesto prema redoslijedu njihovih oznaka KN:
                                    
                                                
                                                   Tvar
                                                
                                             
                                             
                                                
                                                   Opis KN (ako je različit)
                                                
                                             
                                             
                                                
                                                   Oznaka KN
                                                
                                             
                                             
                                                
                                                   Broj CAS
                                                
                                             
                                          
                                                „Metil 3-(1,3-benzodioksol-5-il)-2-metiloksiran-2-karboksilat (PMK metil glicidat)
                                             
                                             
                                                 
                                             
                                             
                                                2932 99 00 
                                             
                                             
                                                13605-48-6
                                             
                                          
                                                3-(1,3-benzodioksol-5-il)-2-metiloksiran-2-karboksilna kiselina (PMK glicidna kiselina)
                                             
                                             
                                                 
                                             
                                             
                                                2932 99 00 
                                             
                                             
                                                2167189-50-4
                                             
                                          
                                                
                                                   Alfa-fenilacetoacetamid (APAA)
                                             
                                             
                                                 
                                             
                                             
                                                2924 29 70 
                                             
                                             
                                                4433-77-6
                                             
                                          
                                                Metil 2-metil-3-feniloksiran-2-karboksilat
                                                (BMK metil glicidat)
                                             
                                             
                                                 
                                             
                                             
                                                2918 99 90 
                                             
                                             
                                                80532-66-7
                                             
                                          
                                                2-metil-3-feniloksiran-2-karboksilna kiselina
                                                (BMK glicidna kiselina)
                                             
                                             
                                                 
                                             
                                             
                                                2918 99 90 
                                             
                                             
                                                25547-51-7
                                             
                                          
                                                Metil alfa-fenilacetoacetat (MAPA)
                                             
                                             
                                                 
                                             
                                             
                                                2918 30 00 
                                             
                                             
                                                16648-44-5”;
                                             
                                          
                              
                  
                        (2)
                     
                     
                        tablica „Kategorija 2.” mijenja se kako slijedi:
                        
                                    (a)
                                 
                                 
                                    u unosu za tvar antranilna kiselina oznaka KN „2922 43 00” zamjenjuje se oznakom „ex 2922 43 00”;
                                 
                              
                                    (b)
                                 
                                 
                                    umeće se sljedeći unos u popis tvari na odgovarajuće mjesto prema redoslijedu oznake KN:
                                    
                                                
                                                   Tvar
                                                
                                             
                                             
                                                
                                                   Naziv KN (ako je drukčiji)
                                                
                                             
                                             
                                                
                                                   Oznaka KN
                                                
                                             
                                             
                                                
                                                   Broj CAS
                                                
                                             
                                          
                                                „Crveni fosfor
                                             
                                             
                                                 
                                             
                                             
                                                2804 70 00 
                                             
                                             
                                                7723-14-0”;
                                             
                                          
                              
                  
                        (3)
                     
                     
                        u unosu za tvar sumporna kiselina u tablici „Kategorija 3.” oznaka KN „2807 00 10” zamjenjuje se oznakom „2807 00 00”;
                     
                  
                        (4)
                     
                     
                        tablica „Kategorija 4.” mijenja se kako slijedi:
                        
                                    (a)
                                 
                                 
                                    u unosu za lijekove i veterinarsko-medicinske proizvode koji sadrže efedrin ili soli efedrina oznaka KN „3003 40 20” zamjenjuje se oznakom „3003 41 00”, a oznaka KN „3004 40 20” zamjenjuje se oznakom „3004 41 00”;
                                 
                              
                                    (b)
                                 
                                 
                                    u unosu za lijekove i veterinarsko-medicinske proizvode koji sadrže pseudoefedrin ili soli pseudoefedrina oznaka KN „3003 40 30” zamjenjuje se oznakom „3003 42 00”, a oznaka KN „3004 40 30” zamjenjuje se oznakom „3004 42 00”.